Hond saam in stoet na ounooi se begrafnisFoto: thedodo.com Daar word gereeld gesê ŉ hond is die mens se beste vriend. Vir een eienares in Maleisië was dit beslis die geval. Toe die bejaarde vrou vroeër dié maand gesterf het, het sy nie net vriende en familie agtergelaat nie, maar ook haar geliefde hond, Bobby. Toe vriende en familie in ŉ stoet na die begraafplaas ry, het hulle besef daar is nog ŉ geliefde wat saam met hulle in die stoet is. Die bejaarde vrou se kleinseun, Leong Khai Wai, het besef Bobby draf saam langsaan die motors. “Ek weet nie of iemand anders hom gesien het nie, maar ek was omtrent verbaas,” sê Leong. Toe vriende en familie by die begraafplaas aankom, het Bobby hom reg langs die gat, waar sy eienares begrawe sou word, tuisgemaak. Volgens Leong het Bobby geweier om verder ŉ poot te beweeg. Selfs toe haar kis in die grond laat sak is, het Bobby net bly lê en kyk. “Ons het nog nooit sulke soort lojaliteit in ŉ hond gesien nie,” sê Leong. Bobby is nou in die sorg van Leong se oupa.